open-index/open-wikipedia-markdown huggingface dataset:
Ίφιτος του Ευρύτου

Στην ελληνική μυθολογία ο **Ίφιτος** που ήταν ο πρωτότοκος γιος του Ευρύτου από την Οιχαλία συνδέεται με τον μυθικό κύκλο του Ηρακλή και αναφέρεται μεταξύ των Αργοναυτών.

Μετά τον θάνατο του πατέρα του, ο Ίφιτος κληρονόμησε το θεϊκό τόξο, δώρο του Απόλλωνα, και το δώρισε στον Οδυσσέα, από τον οποίο έλαβε σε αντάλλαγμα δόρυ και ξίφος. Με το τόξο του Ιφίτου ο Οδυσσέας εξόντωσε τους μνηστήρες της Πηνελόπης.

Σύμφωνα με μία παράδοση, ο Ίφιτος σκοτώθηκε από τον Ηρακλή μαζί με τον Εύρυτο και τα αδέλφια του. Αλλά κατά την ομηρική παράδοση ο Ίφιτος, αναζητώντας τα κλεμμένα άλογά του, ήρθε στο σπίτι του Ηρακλή, όπου τα ανακάλυψε, αλλά σκοτώθηκε από τον Ηρακλή, που αρνήθηκε να του τα επιστρέψει. Σύμφωνα με τρίτη παραλλαγή, ο Ίφιτος ήταν ο μόνος από τους γιους του Ευρύτου που επιθυμούσε τον γάμο της αδελφής του Ιόλης με τον Ηρακλή, ύστερα από τη νίκη του ήρωα επί του Ευρύτου και των τέκνων του σε αγώνα τοξοβολίας. Μαθαίνοντας λοιπόν ότι κάποιος τους έκλεψε τα άλογα (ή τα βόδια), ο Ίφιτος, μη πιστεύοντας ότι ο κλέφτης ήταν ο Ηρακλής, ζήτησε από αυτόν να τον βοηθήσει στην αναζήτηση των ζώων. Ο Ηρακλής δέχθηκε, αλλά κυριεύθηκε πάλι από μανία και γκρέμισε τον Ίφιτο από τα τείχη της Τίρυνθας σκοτώνοντάς τον. Για να καθαρθεί από τον φόνο αυτό, ο Ηρακλής έγινε δούλος της Ομφάλης.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 502

Ιφιτος Ευρυτου
Ιφιτος Ευρυτου
Επισκοπή Γωνιάς Θήρας

Η **Επισκοπή Γωνιάς** είναι χωριό της Σαντορίνης, το οποίο βρίσκεται στους πρόποδες του βουνού του Προφήτη Ηλία, σε υψόμετρο 100 μέτρα ενώ απέχει 6 χιλιόμετρα νοτιοανατολικά από τα Φηρά. Με βάση την απογραφή του 2021 έχει 187 κατοίκους. Διοικητικά είναι έδρα της κοινότητας Μέσα Γωνιάς και ανήκει στο στον δήμο Θήρας. Αποκαλείται και *Μέσα Γωνιά*, όπως ήταν το επίσημο όνομα του χωριού μέχρι το 1915, ενώ σε παλιούς χάρτες αναφέρεται και ως *Κάτω Γωνιά*. Το όνομα Επισκοπή Γωνιάς οφείλεται στην ύπαρξη πλησίον του χωριού του μεσοβυζαντινού ναού της Κοιμήσεως της Θεοτόκου ή *Παναγιά η Επισκοπή*, ο οποίος στα παλαιά χρόνια αποτέλεσε την έδρα, αρχικά της ορθόδοξης και αργότερα της λατινικής επισκοπής του νησιού.

## Ιστορία
Το χωριό της Επισκοπής Γωνιάς καταστράφηκε σχεδόν ολοκληρωτικά από τον μεγάλο σεισμό του 1956 και οι περισσότεροι κάτοικοι μετοίκησαν στο Καμάρι.

## Παραπομπές


Κατηγορία:Χωριά της περιφερειακής ενότητας Θήρας
Κατηγορία:Δήμος Θήρας
Λεωνίδας ο Ταραντίνος

Ο **Λεωνίδας ο Ταραντίνος** ήταν αρχαίος Έλληνας ποιητής επιγραμμάτων από τον Τάραντα, που άκμασε μεταξύ του 300 και του 250 π.Χ..

Σώθηκαν πολλά επιγράμματα του Λεωνίδα, πάνω από εκατό, στην Παλατινή Ανθολογία. Μιμείται την ποιήτρια Ανύτη από την Τεγέα. Τα έργα του Λεωνίδα αναφέρονται κατά το μεγαλύτερο μέρος τους στον εργαζόμενο λαό. Φτωχός και περιπλανώμενος και ο ίδιος, γράφει επιγράμματα για ταπεινούς ανθρώπους, ψαράδες, κλώστριες, γεωργούς, εργάτες, κλπ.. Κατόρθωσε να απεικονίσει με γοητευτικό τρόπο τη φτωχή και εργατική ζωή, με τις χαρές που προσφέρει η Φύση στον άνθρωπο.

Το λεξιλόγιό του περιλάμβανε σπάνιες λέξεις καθώς και δικές του σύνθετες, ανακατεμένες με τις πιο κοινές καθημερινές. Ήταν, σύμφωνα με τον Μενάρδο, ο ποιητής του προλεταριάτου, μεταχειρίστηκε όμως και την «μεγαληγορίαν του Ασιανού ύφους» (Τρυπάνης). Η επίδρασή του στους μεταγενέστερους ήταν μεγάλη. Σώζονται 105 επιγράμματά του από τον Στέφανο του Μελεάγρου.

## Παραπομπές


## Πηγές

* Σίμος Μενάρδος, Στέφανος, εκδ. Ι.Ν.Σιδέρης, Αθήνα, 1924, σελ. 99.
* Κωνσταντίνος Τρυπάνης, *Η Αλεξανδρινή ποίηση*, Αθήνα, 1943, τ. Α΄, σ. 218-225.
* Βασίλης Λαζανάς, Αρχαία ελληνικά επιγράμματα εμπνευσμένα από την Κόρινθο και την περιοχή της, Αθήνα, 1971, σ. 142.
* Wilhelm von Christ, Ιστορία της Αρχαίας Ελληνικής Λογοτεχνίας μετάφραση Λ.Γ.Χ. Κώνστα και Ν.Γ.Πολίτη (Αθήναι 1905), σ. 49.
* Pierre Waltz, *Anthologie Grecque*, ed. Les Belles Lettres, Paris, 1960, vol.ΙΙ, p.&nbsp;144.
* Walther Kranz, *Ιστορία της Αρχαίας Ελληνικής Λογοτεχνίας*, μετάφραση Θρασύβουλου Σταύρου, εκδοτικός οίκος Παπαδημητρίου, 1953, τ. Β΄, σ. 48.
* Peter Jay, *The Greek Anthology*, ed. Allen Lane, 1973, p.&nbsp;98.

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Κατηγορία:Αρχαίοι Ταραντίνοι
Κατηγορία:Μεγάλη Ελλάδα
Τοπικό διαμέρισμα Επισκοπής Γωνιάς Θήρας

Το **Τοπικό Διαμέρισμα Επισκοπής Γωνιάς** είναι τοπικό διαμέρισμα του Δήμου Θήρας, το οποίο περιλαμβάνει τα χωριά Επισκοπή Γωνιάς και Καμάρι.

Σύμφωνα με την απογραφή του 2001 έχει συνολικά 1.430 κατοίκους.

## Ιστορικά Στοιχεία
Κατά την απογραφή του 1928, η περιοχή της Επισκοπής Γωνιάς είχε 660 κατοίκους.

Κατηγορία:Σαντορίνη
Άννα του Κιέβου

Η **Άννα του Κιέβου** ή **Άννα Γιαροσλάβνα** (ρωσ. *Анна Ярославна*, 1024 - 1079) ή **Άννα της Ρωσίας** (γαλλικά: *Anne de Russie)* από τον Οίκο των Ρουρικιδών ήταν κόρη του Γιαροσλάβ Α΄ του ''Σοφού'', ηγεμόνα των Ρως. Μητέρα της ήταν η Σουηδή πριγκίπισσα Ινγεγέρδη. 

Το 1051 η Άννα παντρεύτηκε τον Ερρίκο Α΄ της Γαλλίας. Ο Ερρίκος είχε χηρεύσει επτά χρόνια νωρίτερα και αναζητούσε νέα γαλαζοαίματη σύζυγο, αλλά το κράτος του βρισκόταν σε δεινή κατάσταση και καμία δυτικοευρωπαϊκή αυλή δεν ανταποκρινόταν. Σε μία απέλπιδα προσπάθεια έστειλε έναν απεσταλμένο στο Κίεβο. Ο Γιάροσλαβ είδε την πρόταση ως ευκαιρία να συνδέσει τη δυναστεία των Ρουρικίδων με ένα βασιλικό οίκο της Δυτικής Ευρώπης και απάντησε θετικά. Ο γάμος έγινε τον Μάιο του 1051 στον Καθεδρικό Ναό της Ρενς. Το βασιλικό ζεύγος απέκτησε τέσσερα τέκνα: 
* Φίλιππος Α΄ (1052 - 1108), Βασιλιάς της Γαλλίας.
* Ροβέρτος (1054 - 1063).
* Έμμα (1055 - 1109).
* Ούγος (1057 - 1102), Κόμης του Βερμαντουά. Συμμετείχε στην Α΄ Σταυροφορία και έχει μείνει στην ιστορία για μία απίστευτα υπεροπτική επιστολή του προς τον Βυζαντινό αυτοκράτορα Αλέξιο Α΄ Κομνηνό. Τραυματίσθηκε βαριά σε μάχη με τους Σελτζούκους στην Ταρσό της Κιλικίας και πέθανε μετά από λίγες ημέρες. 

Ο μεγαλύτερος γιος της έγινε βασιλιάς στα επτά του χρόνια, όταν πέθανε ο Ερρίκος (1060). Για έξι έτη (μέχρι τον αφορισμό της) η Άννα εκτελούσε χρέη αντιβασιλέως - ήταν η πρώτη βασίλισσα στη γαλλική ιστορία που ανέλαβε τέτοιο ρόλο. Μολονότι διέθετε εξαιρετική μόρφωση, πράγμα σπάνιο για γυναίκα εκείνης της εποχής, υπήρξαν αντιδράσεις με το αιτιολογικό ότι δεν είχε καλή γνώση της γαλλικής γλώσσας.

Μετά τον θάνατο του Ερρίκο και ενώ εκτελούσε χρέη αντιβασιλέως, η Άννα έζησε έναν παράφορο έρωτα με τον παντρεμένο κόμη Ραλφ Γ΄ του Βαλουά. Το 1062 ο Ραλφ, πιθανότατα παρακινημένος και από πολιτική φιλοδοξία, χώρισε τη γυναίκα του και παντρεύτηκε την Άννα. Το σκάνδαλο επέσυρε αφορισμό από τον Πάπα Αλέξανδρο Β΄. Η Άννα επέστρεψε στην αυλή μόνο μετά μετά τον θάνατο του Ραλφ (1074), αν και ο γιος της Φίλιππος δεν κατέκρινε την πράξη της - μάλιστα κατά ειρωνεία της τύχης ο Φίλιππος αφορίστηκε για παρόμοιο λόγο το 1094.

Το ακριβές έτος του θανάτου της είναι άγνωστο. Τοποθετείται ανάμεσα στο 1076 και το 1089, με πιθανότερη εκδοχή το 1079. Το ταφικό μνημείο της στο Αββαείο του Βιγιέ (Σερνί, στα περίχωρα του Παρισιού), το οποίο θα μας έδινε αυτήν την πληροφορία, ξηλώθηκε και χρησιμοποιήθηκε ως οικοδομικό υλικό μετά τη Γαλλική Επανάσταση. 

## Γενεαλογία

## Παραπομπές


Κατηγορία:Βασίλισσες και Αυτοκράτειρες της Γαλλίας
Κατηγορία:Αντιβασιλείς της Γαλλίας
Κατηγορία:Οίκος των Καπετιδών
Κατηγορία:Βασιλομήτωρ
Ίφιτος ο Ηλείος

Ο **Ίφιτος από την Ηλεία** ήταν κατά την ελληνική μυθολογία γιος του Αίμονα ή του Πραξωνίδη και απόγονος του Οξύλου.

Ο Παυσανίας αναφέρει ότι ο Ίφιτος ήταν σύγχρονος του νομοθέτη της Σπάρτης Λυκούργου, ενώ άλλοι τον θεωρούν πολύ προγενέστερο. Σύμφωνα την επικρατέστερη παράδοση, αναδιοργάνωσε τους Ολυμπιακούς Αγώνες σε συνεργασία με τον Λυκούργο της Σπάρτης και τον Κλεοσθένη της Πίσας. Μαζί δε καθιέρωσαν την ολυμπιακή εκεχειρία: Ο **Ίφιτος** είχε ρωτήσει το Μαντείο των Δελφών με ποιο τρόπο μπορούσε η Ελλάδα να απαλλαγεί από τους λοιμούς και τις εμφύλιες διαμάχες. Πήρε την απάντηση ότι αυτός και οι Ηλείοι έπρεπε «τον ολυμπιακόν αγώνα ανανεώσασθαι», δηλαδή να επαναλάβουν τη διεξαγωγή των αγώνων. Σε αυτόν αποδίδεται επίσης η καθιέρωση της λατρείας του Ηρακλή από τους Ηλείους, ενώ προηγουμένως αυτοί είχαν αρνητική προδιάθεση απέναντί του. Μπροστά από τον ναό του Δία στην Ολυμπία βρισκόταν άγαλμα του Ιφίτου «αγωνοθέτου» στεφανούμενου από την «Εκεχειρία».

## Πηγές


Ιφιτος
Τοπικό διαμέρισμα Εμπορείου Θήρας

Το **Τοπικό Διαμέρισμα Εμπορείου** είναι τοπικό διαμέρισμα του Δήμου Θήρας, το οποίο περιλαμβάνει τα χωριά Εμπορείο, Άγιος Γεώργιος, Εξωμύτης και Περίσσα.

Σύμφωνα με την απογραφή του 2001 έχει συνολικά 2.465 κατοίκους.

## Ιστορικά Στοιχεία
Κατά την απογραφή του 1928, η περιοχή του Εμπορείου είχε 1.119 κατοίκους.

Κατηγορία:Σαντορίνη
Κράντωρ

Ο **Κράντωρ** ήταν Έλληνας από την Κύπρο, φιλόσοφος της Ελληνιστικής Περιόδου (μαθητής του Πολέμωνα), προσκείμενος στην πλατωνική σκέψη και αναφερόμενος ως ο πρώτος σχολιαστής του Πλάτωνα. Φαίνεται ότι γεννήθηκε περί τα μέσα του 4ου αι. π.Χ. στους Σολούς της Κιλικίας και πέθανε περί το 275 π.Χ..

Αντίθετα προς την απάθεια των Στωικών και των Κυνικών, ο Κράντωρ συνιστούσε όχι την εκρίζωση των παθών, αλλά τον μετριασμό τους. Υπήρξε ο πρώτος σχολιαστής του πλατωνικού διαλόγου *[[Τίμαιος (διάλογος)|Τίμαιου]]*. Είχε συγγράψει πολλά έργα, τόσο έμμετρα όσο και πεζά. Ο Οράτιος αναφέρει τον Κράντορα ως αναγνωρισμένο δάσκαλο της Ηθικής, στην οποία απέδιδε ιδιαίτερη σημασία και ταξινομούσε τα «αγαθά» με την ακόλουθη σειρά: αρετή - υγεία - ηδονή - πλούτη. Το έργο του Κράντορα *«[[Περί πένθους]]»* ήταν ένα είδος παρηγοριάς ή παραινέσεως και είχε γίνει ονομαστό στην εποχή του (επαινείται με τα καλύτερα λόγια από τον Κικέρωνα). Γράφτηκε για να παρηγορήσει τον φίλο του Ιπποκλή για τον θάνατο των παιδιών του. Ακόμα, λέγεται ότι συνέθεσε ποιήματα τα οποία σφράγισε και εναπόθεσε στο ναό της Αθηνάς στους Σολούς (Διογ.Λαέρ. IV 5.25).

Από τα αποσπάσματα των έργων του που σώθηκαν, διαφαίνεται ότι ο Κράντωρ είχε επιτύχει έντεχνο συνδυασμό της ισοκρατικής ρητορικής και της πλατωνικής φιλοσοφίας.

## Παραπομπές


## Πηγή
* Ιωάννης Κακαβούλιας: *«Ελληνική Γραμματολογία (αρχαία και βυζαντινή)»*, εκδ. Νικόδημος, Αθήνα

Κατηγορία:Αρχαίοι Έλληνες συγγραφείς
Κράντωρ
Κατηγορία:Κύπριοι συγγραφείς
Κατηγορία:Ακαδημεικοί φιλόσοφοι
Ίφιτος της Φωκίδας

Ο **Ίφιτος της Φωκίδας** ήταν μυθικός ηγεμόνας της περιοχής, που έλαβε, όπως πιστεύεται, μέρος στην Αργοναυτική Εκστρατεία (αλλά δεν πρέπει να συγχέεται με τον Ίφιτο του Ευρύτου, βλ.λ.). Ο Ίφιτος αυτός ήταν γιος του Ναυβόλου και της Περινείκης, κόρης του Ιππομάχου. Με τη σειρά του ο Ίφιτος έγινε πατέρας του Σχεδίου και του Επιστρόφου οι οποίοι πήραν μέρος στον Τρωικό πόλεμο. 

## Πηγές - Παραπομπές


## Εξωτερικοί σύνδεσμοι
Ιστορία της Πολυδρόσου

Ιφιτος Φωκιδ
Τοπικό διαμέρισμα Πύργου Καλλίστης

Το **Τοπικό Διαμέρισμα Πύργου Καλλίστης** είναι τοπικό διαμέρισμα του Δήμου Θήρας, το οποίο περιλαμβάνει το χωριό Πύργος, το βουνό Προφήτης Ηλίας και τον όρμο του Αθηνιού.

Σύμφωνα με την απογραφή του 2011 έχει συνολικά 872 κατοίκους.

## Ιστορικά Στοιχεία
Κατά την απογραφή του 1928, η περιοχή του Πύργου Καλλίστης είχε 1.019 κατοίκους.

Κατηγορία:Σαντορίνη
Η Τριλογία του Κόσμου

**Η Τριλογία του Κόσμου** (*His Dark Materials*) είναι μια τριλογία βιβλίων από τον άγγλο συγγραφέα φαντασίας Φίλιπ Πούλμαν. Η σειρά αποτελείται από *Το Αστέρι τoυ Βορρά* (Northern Lights, The Golden Compass στη Βόρεια Αμερική, 1995), *Ο Άρχοντας των δύο κόσμων* (The Subtle Knife, 1997) και *Το Κεχριμπαρένιο Τηλεσκόπιο* (The Amber Spyglass, 2000). Η τριλογία έχει εκδοθεί και σε ένα μόνο τόμο στο Ηνωμένο Βασίλειο και στην Βόρεια Αμερική, με τον τίτλο *His Dark Materials*.

Η τριλογία ακολουθεί την ενηλικίωση των δύο κύριων χαρακτήρων, της Λύρας Μπελάκουα και του Γουίλ Πάρι, καθώς αυτοί ταξιδεύουν ανάμεσα σε παράλληλα σύμπαντα.

## Εξωτερικοί σύνδεσμοι
* 
* Φίλιπ Πούλμαν, Επίσημη ιστοσελίδα του συγγραφέα
* HisDarkMaterials.org
* Scholastic: ''His Dark Materials'', Ιστοσελίδα του Άγγλου εκδότη
* Randomhouse: ''His Dark Materials'', Ιστοσελίδα του αμερικανού εκδότη

Τριλογία του Κόσμου
Κατηγορία:Μυθιστορήματα φαντασίας
Κατηγορία:Μυθιστορήματα που έγιναν ταινίες
Μονόλιθος Θήρας

Ο **Μονόλιθος** είναι παραλιακό χωριό της Σαντορίνης, στην ανατολική πλευρά του νησιού, 8 χιλιόμετρα ανατολικά των Φηρών. Με βάση την απογραφή 2021 έχει 266 κατοίκους ενώ με την απογραφή του 2011 είχε 499 κατοίκους. Ανήκει διοικητικά στο Τοπικό διαμέρισμα Μεσαριάς του Δήμου Θήρας. Το χωριό πήρε το όνομα του από τον μεγάλο βράχο *Μονόλιθο* πάνω στον οποίο έχει κτιστεί η εκκλησία του Αγίου Ιωάννη.

Στον Μονόλιθο βρίσκεται ο Κρατικός Αερολιμένας Σαντορίνης, ο μοναδικός αερολιμένας της Σαντορίνης, καθώς και το μοναδικό εργοστάσιο ντομάτας, το οποίο ανήκει στην Ένωση Συνεταιρισμών Θηραϊκών Προϊόντων.

## Παραπομπές


Κατηγορία:Χωριά της περιφερειακής ενότητας Θήρας
Κατηγορία:Δήμος Θήρας
Τοπικό διαμέρισμα Μεσαριάς Θήρας

Το **Τοπικό Διαμέρισμα Μεσαριάς** είναι τοπικό διαμέρισμα του Δήμου Θήρας, το οποίο περιλαμβάνει τα χωριά Μεσαριά και Μονόλιθος.

Σύμφωνα με την απογραφή του 2001 έχει συνολικά 1.480 κατοίκους.

## Ιστορικά Στοιχεία
Κατά την απογραφή του 1928, η περιοχή της Μεσαριάς είχε 729 κατοίκους.

Κατηγορία:Σαντορίνη
Κώστας Καραμουσαλής

Ο **Κώστας Καραμουσαλής** (1978) είναι Έλληνας αθλητής. 

## Βιογραφικό
Γεννήθηκε το 1978 και μεγάλωσε στην Αθήνα. Είναι απόφοιτος του Οικονομικού Πανεπιστημίου Αθηνών και έχει πάρει MASTER στις Επιστήμες των Αποφάσεων με αντικείμενο τις E-Business. Του αρέσουν οι υπολογιστές, τα βιβλία επιστημονικής φαντασίας και οι καταδύσεις. 
Ο Κώστας ασχολείται με τον στίβο και είναι πρωταθλητής Ελλάδας στο Δέκαθλο.
Είναι αθλητής του Ολυμπιακού.
Από το 2007 ανήκει και στο δυναμικό του Διπλωματικού Σώματος της Ελλάδας.

## Αθλητική Συμμετοχή
Ο Κώστας Καραμουσαλής έλαβε μέρος στο 1ο διεθνές μίτινγκ συνθέτων αγωνισμάτων που έγινε στο Ναύπλιο το σαββατοκύριακο (21-22 Ιουλίου). Ήταν νικητής στο αφού συγκέντρωσε 7.323 βαθμούς κατά την διήμερη αγωνιστική προσπάθειά του στα δέκα επι μέρους αγωνίσματα. 
Στη δεύτερη θέση ήταν Ρώσος Αντρέι Μπαστάνοφ με 7.262 και τρίτος ο Γάλλος Γκιγιόμ Μπαρράς με 7.152 βαθμούς.
    

Κατηγορία:Έλληνες αθλητές του δέκαθλου
Κατηγορία:Αθλητές σύνθετων αγωνισμάτων
Κατηγορία:Αθλητές στίβου ΟΣΦΠ
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Αεροδρόμιο Σαντορίνης

Το **Αεροδρόμιο Σαντορίνης** (συντομογραφίες IATA: **JTR**, ICAO: **LGSR**, ΥΠΑ: **ΚΑΣΡ**), παλαιότερα γνωστό ως **Κρατικός Αερολιμένας Σαντορίνης**, βρίσκεται στο ανατολικό τμήμα του νησιού, 6 χιλιόμετρα από την πρωτεύουσα της Σαντορίνης, τα Φηρά. Λειτουργεί από το 1976. Έχει την δυνατότητα να εξυπηρετεί ταυτόχρονα μέχρι 6 πολιτικά αεροπλάνα.

## Πρόσθετες πληροφορίες
Υπάρχει πολύ μεγάλη δυσκολία κατά την προσγείωση των αεροπλάνων όταν πνέουν δυτικοί άνεμοι με ταχύτητα μεγαλύτερη των 5 μποφόρ και συνήθως, όταν υπάρχουν τέτοιες συνθήκες, οι πτήσεις ματαιώνονται.

Το Δεκέμβριο του 2015 οριστικοποιήθηκε η ιδιωτικοποίηση του Κρατικού Αερολιμένα Σαντορίνης καθώς και άλλων 13 περιφερειακών αεροδρομίων της Ελλάδος. Υπογράφηκε συμφωνία μεταξύ του Ταμείου Αξιοποίησης Ιδιωτικής Περιουσίας Δημοσίου και της κοινοπραξίας *[[Fraport AG]]* / Όμιλος Κοπελούζου η οποία ορίζει πως τα 14 αεροδρόμια παραχωρούνται στην κοινοπραξία για 40 χρόνια ξεκινώντας από τις 11 Απριλίου 2017.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
* Επίσημη ιστοσελίδα του αερολιμένα

Σαντορινη
Κατηγορία:Κτίρια και κατασκευές στη Θήρα
Ρομπέν των Δασών: Ο πρίγκιπας των κλεφτών

Ο ***Ρομπέν των Δασών: Ο πρίγκιπας των κλεφτών*** (αγγλ.: *Robin Hood: Prince of Thieves*) είναι κινηματογραφική ταινία αμερικανικής παραγωγής, του 1991 σε σκηνοθεσία Κέβιν Ρέινολντς και με πρωταγωνιστή τον Κέβιν Κόστνερ.

## Υπόθεση
Πριν από 800 χρόνια, σε ένα σκοτεινό δάσος στη μεσαιωνική Αγγλία, ζούσε ένας ήρωας - ένας άνδρας τόσο εξαιρετικός ώστε το όνομα και η ιστορία του έγιναν μύθος. Γεννήθηκε μέσα στα πλούτη, αλλά απέκτησε ισχύ αφού έχασε ότι είχε. Ήταν ένας περιπετειώδης με ελεύθερο πνεύμα άνδρας, αλλά έδινε την υπόσχεση του σε μία μόνο γυναίκα. Ήταν άφοβος στο πεδίο της μάχης, αλλά επίσης συμπονετικός φίλος. Ήταν συγκαλυμμένος στην ανωνυμία, αλλά απελευθέρωσε ένα βασίλειο. Αυτός ήταν ο Ρομπέν των Δασών.

Η περιπέτεια ξεκινά όταν ο Ρομπέν ξεφεύγει από την Ιερουσαλήμ, όπου ήταν αιχμάλωτος από τους μουσουλμάνους με το απίστευτο στυλ του και επιστρέφει από τις Σταυροφορίες στην Αγγλία με τον σύντροφό του Αζίμ Εντίν Μπασίρ Αλ Μπακίρ, για να ανακαλύψει ότι πρέπει να εκδικηθεί τον θάνατο του πατέρα του. Σε αυτό το ταξίδι, ο Ρομπέν γίνεται αρχηγός των παρανόμων, και η μία περιπέτεια συνοδεύει την άλλη, κλέβουν από τους πλούσιους και δίνουν στους φτωχούς.

## Διανομή
* Κέβιν Κόστνερ – Ρομπέν των Δασών (ή *Ρομπέν του Λόξλεϋ*)
* Μόργκαν Φρίμαν - Αζίμ Ελ Σιρ Αλ Μπακίρ
* Κρίστιαν Σλέιτερ - Γουίλ Σκάρλετ
* Άλαν Ρίκμαν - Σερίφης του Νόττιγχαμ
* Μαίρη Ελίζαμπεθ Μαστραντόνιο - λαίδη Μάριον

## Άλλα στοιχεία
* Η ταινία σε παραγωγή της Warner Bros. στοίχισε 48 εκατομμύρια δολάρια και απέφερε 390 εκατομμύρια δολάρια παγκοσμίως. Ήταν η δεύτερη πιο επιτυχημένη ταινία της χρονιάς πίσω από το *[[Εξολοθρευτής 2: Μέρα Κρίσης|Εξολοθρευτής 2: Ημέρα κρίσης]]*.
* Το τραγούδι του Μπράιαν Άνταμς *(Everything I Do) I Do It for You* που ακούγεται στην ταινία έγινε παγκόσμια επιτυχία και παρέμεινε για πολλές συνεχόμενες εβδομάδες στα τσαρτς.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1991
Κατηγορία:Ταινίες παραγωγής Warner Bros.
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 1990
Κατηγορία:Βρετανικές ταινίες δράσης
Κατηγορία:Βρετανικές αισθηματικές δραματικές ταινίες
Κατηγορία:Αμερικανικές ταινίες δράσης
Κατηγορία:Ταινίες γυρισμένες στη Γαλλία
Κατηγορία:Αμερικανικές περιπετειώδεις ταινίες
Κατηγορία:Βρετανικές περιπετειώδεις ταινίες
ΕΟΜΜΕΧ

Ο **ΕΟΜΜΕΧ** (Ελληνικός Οργανισμός Μικρών-Μεσαίων Επιχειρήσεων και Χειροτεχνίας) ήταν ελληνικός δημόσιος οργανισμός, με στόχο να προωθήσει και να στηρίξει την εθνική βιοτεχνία και χειροτεχνία.

## Ιστορικό
Ο ΕΟΜΜΕΧ ιδρύθηκε το 1977 με το νόμο 707/77 από τη συγχώνευση των οργανισμών ΕΟΕΧ (Χειροτεχνία) και ΚΕΒΑ (Βιοτεχνία). Το 1997 μετατράπηκε σε ΑΕ με το Π.Δ. 159/1997. Το 2011 με εξουσιοδότηση του άρθρου 66 του Ν. 4002/2011, εκδόθηκε υπουργική απόφαση με την οποία η ΕΟΜΜΕΧ ΑΕ συγχωνεύτηκε με απορρόφηση από την ΕΤΕΑΝ ΑΕ. Με το άρθρο 17 του Ν. 4038/2012 θεσπίστηκαν και οι επιμέρους ρυθμίσεις της συγχώνευσης που αφορούσαν κυρίως το υφιστάμενο προσωπικό του. Οι δράσεις και οι αρμοδιότητες του ΕΟΜΜΕΧ μεταφέρθηκαν και ασκούνται έκτοτε από τη Γενική Γραμματεία Βιομηχανίας.

## Δράσεις του ΕΟΜΜΕΧ
* η Συμβολή στο συστηματικό σχεδιασμό και την εφαρμογή της εθνικής πολιτικής για την ανάπτυξη των ΜΜΕ
* η Προώθηση του επιχειρηματικού πνεύματος και η ανάπτυξη ευνοϊκού επιχειρηματικού περιβάλλοντος
* η Ενίσχυση της δημιουργίας υλικών και άυλων υποδομών στήριξης των ΜΜΕ
* η Ανάπτυξη της επιχειρηματικότητας και η δημιουργία νέων επιχειρήσεων
* Δράσεις για την ενίσχυση της ανταγωνιστικότητας των ΜΜΕ
* Υποστήριξη των επενδυτικών δραστηριοτήτων των ΜΜΕ
* Προώθηση της τεχνολογικής αναβάθμισης των επιχειρήσεων
* Αξιοποίηση της κοινωνίας της πληροφορίας
* Στήριξη της Ελληνικής Χειροτεχνίας και Καλλιτεχνικής Βιοτεχνίας
* Προώθηση Διεθνών Συνεργασιών και Εξωστρέφεια των ΜΜΕ
* Επαγγελματική κατάρτιση των ΜΜΕ από το ΚΕΚ ΕΟΜΜΕΧ
* Δημιουργία υποδομών στήριξης των Επιχειρήσεων
* Δραστηριότητες των Κλαδικών Ινστιτούτων ΕΟΜΜΕΧ

## Πηγές
* Ιστοσελίδα του ΕΟΜΜΕΧ
* Ιστοσελίδα του ΕΤΕΑΝ

Κατηγορία:Οργανισμοί
Τρυφερές Εξαδέλφες

Οι **Τρυφερές Εξαδέλφες** (γαλλικά *Tendres Cousines*) είναι μια δραματική-ερωτική ταινία γαλλο-γερμανικής παραγωγής, γυρισμένη το 1980 από τον Ντέηβιντ Χάμιλτον. Είναι βασισμένη στο ομότιτλο βιβλίο του Πασκάλ Λινέ γραμμένο το 1979.

## Περίληψη
Ο 15χρονος Ζυλιέν καταφθάνει στο εξοχικό της οικογένειας κάπου στην επαρχία της Γαλλίας. Είναι ερωτευμένος με την κατά ένα χρόνο μεγαλύτερη εξαδέλφη του τη Τζούλια, ενώ δέχεται καθημερινά την πολιορκία της μικρότερης ξαδέρφης του Πουν. Η Τζούλια αδιαφορεί και τον πικάρει φλερτάροντας με τον Σαρλ, αρραβωνιαστικό της αδερφής του Ζυλιέν. Στο εξοχικό φιλοξενούνται και πολλά άλλα πρόσωπα αφού οι οικονομικές δυσκολίες οδήγησαν την οικογένεια του Ζυλιέν να το μετατρέψει σε μια άτυπη πανσιόν.

Λίγο αργότερα θα ξεσπάσει ο Β΄ Παγκόσμιος Πόλεμος και όλοι οι άντρες της περιοχής θα επιστρατευθούν. Ο Ζυλιέν θα είναι ο μοναδικός που θα μείνει ανάμεσα σε τόσες γυναίκες. Οι ερωτικές του περιπέτειες έχουν μόλις ξεκινήσει.

## Διανομή
* Τιερί Τεβινί : *Ζυλιέν*
* Άνια Σουτ : *Τζούλια*
* Βαλερί Ντουμά : *Πουν*
* Εβελίν Νταντρί : *Αντέλ*
* Ελίζα Σερβιέ : *Κλαίρ*
* Ζαν-Υβ Σατλέ : *Σάρλ*
* Σίλκε Ράιν : *Λιζελότ*
* Λωρ Ντεσανέλ : *Κλεμεντίν*
* Μάσα Μερίλ : *μητέρα του Ζυλιέν*
* Πιέρ Βερνιέ : *πατέρας του Ζυλιέν*
* Ζαν Ρουζερί : *Κος Λακρουά*
* Κατρίν Ρουβέ : *Κα Λακρουά*
* Γκαέλ Λεγκράν : *Ματίλντ*
* Αν Φονταίν : *Ζυστίν*

## Πληροφορίες
Το σενάριο της ταινίας έγραψε ο Πασκάλ Λινέ, συγγραφέας επίσης του βιβλίου που βασίστηκε η ταινία, λίγους μόλις μήνες μετά την κυκλοφορία του βιβλίου από τις εκδόσεις Gallimard. Το κεντρικό θέμα της ταινίας και του βιβλίου έχει πραγματευτεί παλιότερα και ο Γκυγιώμ Απολλιναίρ στο έργο του *Τα κατορθώματα ενός μικρού Δον Ζουάν*. Το έργο του Απολλιναίρ μεταφέρθηκε στον κινηματογράφο λίγα χρόνια αργότερα, το 1986, από τον Τζιανφράνκο Μινιότσι με πρωταγωνίστρια την Μαρινά Βλαντί. Το φιλμ του Μινιότσι έλαβε καλύτερες κριτικές όντας πιο "κινηματογραφικό"¨από την καθαρά εικονοκλαστική προσέγγιση του Χάμιλτον, που ως φωτογράφος κατά κύριο επάγγελμα, ασχολήθηκε περισσότερο με το οπτικό αποτέλεσμα και λιγότερο με τις ερμηνείες.

Όπως σε όλες τις ταινίες του Χάμιλτον αλλά και στα φωτογραφικά του λευκώματα κυριαρχεί η παρουσία όμορφων γυναικών (μερικές μάλιστα στα όρια της εφηβείας) που απεικονίζονται γυμνές. Παρούσα είναι και η ιδιαίτερη τεχνική του με το απαλό φόκους και τους παστέλ χρωματισμούς να προσδίδουν μια ονειρική ατμόσφαιρα. Η ταινία παρά το τολμηρό της θέμα και περιεχόμενο, έχει προβληθεί τόσο από την κρατική τηλεόραση (ΕΡΤ) όσο και από ιδιωτικούς σταθμούς χωρίς περικοπές.

## Εξωτερικοί σύνδεσμοι
*
* Πληροφορίες για το soundtrack της ταινίας

Κατηγορία:Ταινίες του 1980
Κατηγορία:Γαλλικές ταινίες της δεκαετίας 1980
Κατηγορία:Γαλλόφωνες ταινίες
Κατηγορία:Γαλλικές δραματικές ταινίες
Κατηγορία:Ταινίες βασισμένες σε γαλλικά μυθιστορήματα
Ιωσήφ Κούνδουρος

Ο **Ιωσήφ Ρ. Κούνδουρος** (1885 - 24 Δεκεμβρίου 1942) ήταν Έλληνας δικηγόρος και πολιτικός από την Κρήτη.

## Βιογραφία
Γεννήθηκε στον Άγιο Νικόλαο Κρήτης το 1885. Σπούδασε νομικά στο Πανεπιστήμιο Αθηνών και άρχισε να δικηγορεί από το 1911 στη γενέτειρά του. Το 1916 προσχώρησε στο κίνημα της Θεσσαλονίκης, οπότε ο Ελευθέριος Βενιζέλος του ανέθεσε την οργάνωση της στρατιωτικής δικαιοσύνης στη Θεσσαλονίκη. Στη συνέχεια διορίστηκε βασιλικός επίτροπος του Στρατοδικείου στην Αθήνα (1917-1920). Τον Οκτώβριο του 1920 αποχώρησε από τη στρατιωτική υπηρεσία προκειμένου ν' αναμιχθεί με την πολιτική και εκλέχτηκε βουλευτής Λασιθίου στην Γ΄ Εθνοσυνέλευση (1920), Δ΄ Εθνοσυνέλευση (1924), Β΄ Περίοδο (1928), Γ΄ Περίοδο (1933) και Γ΄ Αναθεωρητική Βουλή (1936).

Ο Ιωσήφ Κούνδουρος, που από το 1923 είχε μεταφέρει στην Αθήνα το δικηγορικό του γραφείο, διακρινόταν για την ορμητική και δηκτική ρητορεία του. Είχε διατελέσει το 1924 στην Κυβέρνηση Αλεξάνδρου Παπαναστασίου υπουργός της Έννομης Τάξης και επί δικτατορίας του Θ. Παγκάλου (Κυβέρνηση Θεόδωρου Πάγκαλου 1925) υπουργός Δικαιοσύνης (από Ιούνιο μέχρι Νοέμβριο 1925). Επίσης υπήρξε υπουργός Γεωργίας (από 7 Νοεμβρίου 1925 μέχρι 14 Ιανουαρίου 1926). Στη συνέχεια επί κυβέρνησης Βενιζέλου ανέλαβε υπουργός των Ναυτικών και Αεροπορίας (από 10 Ιανουαρίου μέχρι 5 Μαρτίου του 1933).

Ο Ιωσήφ Κούνδουρος πέθανε στην Αθήνα, παραμονή των Χριστουγέννων στις 24 Δεκεμβρίου του 1942. Γιος του είναι ο σύγχρονος σκηνοθέτης Νίκος Κούνδουρος, ο Ρούσσος Ι. Κούνδουρος , πρωτοπόρος της ελεύθερης ραδιοφωνίας (1923-1990) και ο Γιώργος Κούνδουρος.

Προς τιμήν του, έχει δοθεί το όνομά του, στην Ακτή Ιωσήφ Κούνδουρου στον Άγιο Νικόλαο.

## Παραπομπές


Κατηγορία:Βουλευτές Λασιθίου
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Αεροπορίας
Ιωσηφ
Πέτρος Α΄ της Βουρβόνης

Ο **Πέτρος Α΄** (*Pierre Ier de Bourbon*, 1311 - 19 Σεπτεμβρίου 1356) από τον Οίκο των Βουρβόνων ήταν δεύτερος δούκας της Βουρβόνης (1341 - 1356), κόμης του Κλερμόν (1341 - 1356) και κόμης του Λα Μαρς (1341 - 1356).

## Βιογραφία

Ήταν γιος του Λουδοβίκου Α΄ δούκα του Μπουρμπόν και της Μαρίας των Αβέν, κόρης τού Ιωάννη Β΄ κόμη της Ολλανδίας. Διαδέχθηκε τον πατέρα του ως Μέγας Αυλάρχης (Grand Chamberlain) της Γαλλίας. Ο μικρότερος αδελφός του Ιάκωβος Α΄, που σκοτώθηκε και εκείνος αργότερα σε μάχη, κληρονόμησε την κομητεία του Λα Μαρς.
Ο Πέτρος είχε κληρονομική ψυχική αστάθεια, την οποία κληρονόμησε η κόρη του Ιωάννα και στη συνέχεια ο γιος της Κάρολος ΣΤ΄ της Γαλλίας.

## Συμμετοχή στον Εκατονταετή πόλεμο

Ο Πέτρος Α' των Βουρβόνων πήρε μέρος σε πολλές μάχες κατά τη διάρκεια του Εκατονταετούς πολέμου,. Το καλοκαίρι του 1339 συμμετείχε στην αποτυχημένη επίθεση στο Μπορντώ και το φθινόπωρο του 1341 με τον Ιωάννη, δούκα της Νορμανδίας στην εκστρατεία στη Βρετάνη.
Παραβρέθηκε στη στέψη του πάπα Κλήμεντος ΣΤ' στην Αβινιόν στις 19 Μαΐου 1342. Το καλοκαίρι του 1342 μαζί με τον Ραούλ Α' των Βρυέννης, κόμη του Ε διηύθυναν στρατιωτική ομάδα με αποστολή να προστατεύσει τη Γαλλία από επιθέσεις στα βόρεια. Τον Αύγουστο του 1343, μαζί με τον δελφίνο της Βιέννης, ήταν απεσταλμένοι με προορισμό να κλείσουν ειρήνη με τους Άγγλους στην Αβινιόν. Η συνάντηση δεν έγινε ποτέ, επειδή ο πολεμοχαρής Εδουάρδος Γ΄ της Αγγλίας την υποτίμησε τόσο, που έστειλε μονάχα το κατώτερο μέλος της αποστολής. Έπεσε στη μάχη του Πουατιέ στις 19 Σεπτεμβρίου 1356. Ο γιος του Λουδοβίκος Β΄ κληρονόμησε τον τίτλο του δούκα της Βουρβόνης και του Κλερμόν. 

## Οικογένεια

Με τη σύζυγό του Ισαβέλλα, κόρη του Καρόλου κόμη του Βαλουά απέκτησε:

* Λουδοβίκος Β΄ 1337-1410, δούκας της Βουρβόνης.
* Ιωάννα 1338-1378, παντρεύτηκε τον Κάρολο Ε΄ της Γαλλίας.
* Λευκή 1339-1361, παντρεύτηκε τον Πέτρο των Ιβρέα βασιλιά της Καστίλης, αλλά δηλητηριάστηκε από αυτόν.
* Μπόννη 1341-1402, παντρεύτηκε τον Αμεδαίο ΣΤ΄ κόμη της Σαβοΐας.
* Αικατερίνη 1342-1427, παντρεύτηκε τον Ιωάννη ΣΤ΄ κόμη του Αρκούρ.
* Μαργαρίτα 1344-1416, παντρεύτηκε τον Αρνώ-Αμανιέ κύριο του Αλμπρέ.
* Μαρία 1347-1401, ηγουμένη του Πουασύ.

## Πρόγονοι


## Παραπομπές



## Πηγές

*David Nicolle, Poitiers 1356: The Capture of a King, Osprey, 2004.
*Jonathan Sumption, Trial by Battle: The Hundred Years War I, Faber and Faber, 1990.

|-

Κατηγορία:Οίκος των Βουρβόνων
Κατηγορία:Δούκες των Βουρβόνων
Κατηγορία:Πρόσωπα του Εκατονταετούς Πολέμου
Κατηγορία:Κόμητες του Κλερμόν
Ιωάννα των Βουρβόνων

Η **Ιωάννα των Βουρβόνων** (*Jeanne de Bourbon*, 3 Φεβρουαρίου 1338 - 6 Φεβρουαρίου 1378) ήταν βασίλισσα της Γαλλίας ως σύζυγος του βασιλιά Καρόλου Ε'.

## Βιογραφία
Γεννημένη στο Βενσέν, η Ιωάννα ήταν κόρη του δούκα Πέτρου Α΄ δούκα του Μπουρμπόν και της Ισαβέλλας των Βαλουά , ετεροθαλούς αδελφής του Φιλίππου ΣΤ' της Γαλλίας.

Από τον Οκτώβριο του 1340 μέχρι τουλάχιστον το 1343, έγιναν διαπραγματεύσεις και συμφωνίες για να παντρευτεί τον Αμεδαίο ΣΤ' της Σαβοΐας. Ο στόχος ήταν να φέρει τη Σαβοΐα πιο κοντά στη γαλλική επιρροή.

Στις 8 Απριλίου του 1350, παντρεύτηκε τον ξαδελφό της, μέλλοντα Κάρολο Ε' της Γαλλίας.

Ο πατέρας της, ο παππούς της και η ίδια μετά την γέννηση του έβδομου παιδιού της είχαν μια κληρονομική εκδήλωση ψυχικής αστάθειας. Την ίδια κληρονόμησε σε μεγαλύτερο βαθμό ο γιος της Κάρολος, ο μετέπειτα βασιλιάς της Γαλλίας Κάρολος ΣΤ΄ ο τρελός, με πολύ άσχημα 
συμπτώματα σε όλη την διάρκεια της βασιλείας του.

## Οικογένεια
Παντρεύτηκε το 1350 το Κάρολο Ε΄ των Βαλουά βασιλιά της Γαλλίας και είχε τέκνα:
* Κάρολος ΣΤ΄ 1368-1422, βασιλιάς της Γαλλίας.
* Λουδοβίκος Α΄ 1372-1407, δούκας της Ορλεάνης, ιδρυτής του κλάδου των Βαλουά-Ορλεάνης.
* Αικατερίνη 1378-1388, παντρεύτηκε τον Ιωάννη των Βαλουά κόμη του Μονπανσιέ.
* Μαρία απεβ. 7 ετών, Ιωάννα απεβ. 6 ετών, Ισαβέλλα απεβ. 4 ετών, Μπόνη απεβ. 2 ετών, Ιωάννης απεβ. μικρός, Ιωάννα απεβ. νήπιο.

## Πρόγονοι


## Παραπομπές



Κατηγορία:Βασίλισσες και Αυτοκράτειρες της Γαλλίας
Κατηγορία:Οίκος των Βουρβόνων
Κατηγορία:Δούκισσες της Νορμανδίας
Ιάκωβος Α΄ του Λα Μαρς

Ο **Ιάκωβος των Βουρβόνων** ή **Ιάκωβος Α΄ του Λα Μαρς** (*Jacques Ier de Bourbon-La Marche*, 1321 - 6 Απριλίου 1362) από τον Οίκο των Βουρβόνων ήταν κόμης του Ποντιέ (1351-1360) και του Λα Μαρς (1356-1362), ο πρώτος τού κλάδου του Λα Μαρς (μετέπειτα Βαντόμ).

## Βιογραφία
Ήταν γιος του Λουδοβίκου Α΄ δούκα της Βουρβόνης και της Μαρίας των Αβέν, κόρης του Ιωάννη Β΄ κόμη της Ολλανδίας.

Το 1354 δημιουργήθηκε η γαλλική χωροφυλακή αλλά λόγω πολιτικών αντιθέσεων παραιτήθηκε από την αρχηγία της (1356) και πολέμησε στην μάχη του Πουατιέ όπου σκοτώθηκε ο αδελφός του Πέτρος Α΄ της Βουρβόνης.
Ο Ιάκωβος αιχμάλωτος των Άγγλων ελευθερώθηκε με την συνθήκη του Μπρετινί, όπου το Πονθιέ δινόταν στους Άγγλους, ο ίδιος κληρονόμησε το Λα Μαρς από τον αδελφό του Πέτρο.
Η ειρήνη που τους υποσχέθηκε τελικά η Αγγλία ήταν ψεύτικη, σύντομα ανασυντάχθηκαν σε νέες εκστρατείες καταστρέφοντας την Γαλλική ύπαιθρο, και αιχμαλωτίζοντας ολόκληρες πόλεις. Ο Ιωάννης Β΄ της Γαλλίας επιστρέφοντας από την αιχμαλωσία ζήτησε την δημιουργία στρατού, αλλά η ήττα του από τους Άγγλους στην μάχη του Μπρινιέ ήταν συντριπτική (1362). Ο ίδιος ο Ιάκωβος και ο μεγαλύτερος γιος του, Πέτρος Β΄ κόμης του Λα Μαρς, έπεσαν στο πεδίο της μάχης.

## Οικογένεια

Νυμφεύτηκε το 1335 την Ιωάννα των Σατιγιόν, κόρη του Ούγου κυρίου του Λεζ και απέκτησε τέκνα:

* Ισαβέλλα 1340-1371, παντρεύτηκε πρώτα τον Λουδοβίκο Β΄ υποκόμη του Μπωμόν επί του Μαιν και έπειτα τον Μπουσάρ Ζ΄ του Βαντόμ.
* Πέτρος Β΄ 1342-1362, κόμης του Λα Μαρς.
* Ιωάννης Α΄ 1344-1393, κόμης του Λα Μαρς. Έκτος απόγονός του είναι ο Ερρίκος Δ΄ της Γαλλίας.
* Ιάκωβος 1346-1417, βαρόνος ντε Τυρύ. Νυμφεύτηκε το 1385 την Μαργαρίτα βαρόνη του Θουρί. Είχαν έξι παιδιά, μεταξύ των οποίων:
** Πέτρος, κύριος του Πρω. Νυμφεύτηκε την Ελισάβετ του Μονταγκύ, κόρη του Ιωάννη κυρίου του Μαρκουσί και μεγάλου Διδασκάλου της Γαλλίας.
** Ιάκωβος, βαρόνος του Θουρί. Άφησε το εκκλησιαστικό χορήγημα του εφημέριου το 1417, για να νυμφευτεί την Ιωάννα ντε Μονταγκύ, κόρη του Ιωάννη κυρίου του Μαρκουσί (αδελφή της συζύγου του μεγαλύτερου αδελφού του). Μετά τον θάνατό της το 1419 ο Ιάκωβος θα συνεχίσει τις ιερές εντολές στους Σελεστίνους και μετά τους Κορδελιέρους. Ο Πέτρος και ο Ιάκωβος δεν άφησαν (νόμιμους) απογόνους.

## Πρόγονοι


## Παραπομπές



## Πηγές

*Bingham, Denis, The marriages of the Bourbons, Vol.1
*Achaintre, Nicolas Louis, Histoire généalogique et chronologique de la maison royale de Bourbon, Vol.1
*Anselme, Père. Histoire de la Maison Royale de France, tome 1. Editions du Palais-Royal, 1967, Paris.

## Εξωτερικοί σύνδεσμοι

*https://books.google.gr/books?id=uVsMAAAAYAAJ&pg=PA577&redir_esc=y#v=onepage&q&f=false

Κατηγορία:Οίκος των Βουρβόνων
Κατηγορία:Πρόσωπα του Εκατονταετούς Πολέμου
Ιωάννης Α΄ του Λα Μαρς

Ο **Ιωάννης Α΄** (*Jean Ier de Bourbon-La Marche*, 1344 - 11 Ιουνίου 1393) από τον Οίκο των Βουρβόνων, κόμης του Λα Μάρς (1362 - 1393) και κόμης του Βαντόμ (1374 - 1393) ήταν ο δεύτερος γιος του Ιακώβου Α΄, κόμη του Λα Μαρς, και της Ιωάννας του Σατιγιόν, κόρης του Ούγου του Σατιγιόν.
Νεαρός ακόμη, στη μάχη του Πουατιέ συνελήφθη αιχμάλωτος, αλλά αργότερα απελευθερώθηκε. Μετά τη μάχη του Μπρινιέ και το θάνατο σε αυτήν του πατέρα του και του μεγαλύτερου αδελφού του Πέτρου Β΄ που τραυματίστηκαν θανάσιμα (1362) τους διαδέχθηκε στην κομητεία του Λα Μαρς. Παντρεύτηκε το Σεπτέμβριο του 1364 την Αικατερίνη του Βαντόμ, κόρη του Ιωάννη ΣΤ΄, κόμητος του Βαντόμ.

Πήρε ενεργό μέρος στον 100ετή πόλεμο και έγινε κυβερνήτης του Λιμουζέν, ελπίζοντας να το ανακαταλάβει από τους Άγγλους. Ενώθηκε με τον Βερτράνδο του Γκεσλίν στην εκστρατεία του (1366) στην Καστίλη. Το 1374 ο κουνιάδος του Μπουσάρ Ζ΄, κόμης του Βαντόμ, πέθανε και κληρονόμησε το δουκάτο του για λογαριασμό της συζύγου του Αικατερίνης. Πήρε μέρος στην εκστρατεία του Καρόλου ΣΤ΄ στη Φλάνδρα (1382) και πολέμησε (1392) στη Βρετάνη. Ξανάκτισε το κάστρο της Βαντόμ.

## Οικογένεια
Νυμφεύτηκε το 1364 την Αικατερίνη των Μοντουάρ, κόρη του Ιωάννη ΣΤ΄ κόμη του Βαντόμ. Το 1372 η Αικατερίνη κληρονόμησε την κομητεία του Βαντόμ. Παιδιά τους ήταν:

* Ιάκωβος Β΄ 1370-1438, κόμης του Λα Μαρς.
* Λουδοβίκος 1376-1446, κόμης του Βαντόμ.
* Ιωάννης 1378-1457, άρχοντας του Καρενσί. Νυμφεύτηκε πρώτα την Αικατερίνη των Αρτουά, κόρη του Φίλιππου κόμη του Ε και μετά την Ιωάννα ντε Βαντομουά.
* Άννα 1380-1408, παντρεύτηκε πρώτα τον Ιωάννη των Βαλουά-Μπερρύ κόμη του Μονπανσιέ και μετά τον Λουδοβίκο Ζ΄ των Βίττελσμπαχ δούκα της Βαυαρίας.
* Μαρία 1386-1463, παντρεύτηκε τον Ιωάννη ντε Μπαιν κύριο του Κρουά.
* Καρλόττα 1388-1422, παντρεύτηκε τον Ιανό των Πουατιέ της Κύπρου.

Ο μεγαλύτερος γιος του Ιάκωβος Β΄ κληρονόμησε το δουκάτο του Λα Μάρς και ο δεύτερος γιος Λουδοβίκος αυτό του Βαντόμ.

## Πρόγονοι


## Παραπομπές



## Πηγές
*R. C. Famiglietti, Tales of the Marriage Bed from Medieval France (1300-1500), Picardy Press, 1992.

Κατηγορία:Οίκος των Βουρβόνων
Κατηγορία:Πρόσωπα του Εκατονταετούς Πολέμου
Λουδοβίκος Α΄ της Βουρβόνης-Βαντόμ

:*Να μη συγχέεται με τον [[Λουδοβίκος Β΄ του Βαντόμ|Λουδοβίκο των Βουρβόνων]] δούκα του Βαντόμ.*
Ο **Λουδοβίκος** (1376-1446) από τον Οίκο των Βουρβόνων ήταν κόμης του Βαντόμ (1393-1446).

## Οικογένεια
Ήταν γιος του Ιωάννη Α΄ κόμη του Λα Μαρς και της Αικατερίνης των Μοντουάρ, κόρης τού Ιωάννη ΣΤ΄ κόμη του Βαντόμ. 

Ήταν υποστηρικτής του δούκα της Ορλεάνης κατέχοντας υψηλές θέσεις στην αυλή του.
Έγινε μέγας χωροφύλακας της Γαλλίας (1408), και μέγας Αυλάρχης της Γαλλίας (1413). Σαν μέλος της φατρίας των Αρμανιάκ ήταν αντίθετος στους Βουργούνδιους και αιχμαλωτίστηκε δύο φορές από αυτούς (1407, 1412).
Το 1414 παντρεύτηκε την Λευκή (πέθανε το 1421), κόρη του Ούγου Β΄ κόμη του Ρουσί, αλλά τον επόμενο χρόνο αιχμαλωτίστηκε για πολύ καιρό από τους Άγγλους στην μάχη του Αζενκούρ. Το 1425 ο Κάρολος Ζ΄ της Γαλλίας τον έχρισε Κόμη της Σαρτρ. Ενθουσιασμένος από την βασιλική πράξη ενώθηκε με την Ζαν ντ' Αρκ και άλλους Γάλλους ευγενείς στην υπεράσπιση 
της Ορλεάνης (1429), και βοήθησε στην στέψη στο Ρεμς.

## Οικογένεια
Νυμφεύτηκε πρώτα το 1414 τη Λευκή, κόρη του Ούγου Β΄ κόμη του Ρουσύ. Το επόμενο έτος στη μάχη του Αζινκούρ αιχμαλωτίστηκε από τους Άγγλους ως το 1424.

Το 1421 απεβίωσε η Λευκή και ο Λουδοβίκος έκανε το 1424 δεύτερο γάμο με την Ιωάννα (απεβ. 1468), κόρη του Γκυ ΙΓ΄ δούκα του Λαβάλ. και είχε τέκνα:

* Ιωάννης Η΄ 1428-1477, κόμης του Βαντόμ.

Επίσης κατά την διάρκεια της αιχμαλωσίας του με την Αγγλίδα Σίβυλλα Μπόστουμ απέκτησε ένα φυσικό τέκνο:
* (νόθος) Ιωάννης π. 1420-1496. Ήταν πάντα πιστός στον Γάλλο βασιλιά, υποστήριξε την Ιωάννα της Λωραίνης και πολλούς άλλους Γάλλους ευγενείς στην υπεράσπιση της Ορλεάνης (1529)

## Πρόγονοι


## Παραπομπές


## Πηγές

*Medieval France: an encyclopedia, Ed. William W. Kibler, Routledge, 1995.
*Bingham, Denis, The Marriages of the Bourbons, Vol.1, Chapman and Hall Limited:London, 1890.
*Dussieux, Louis, Généalogie de la maison de Bourbon: de 1256 à 1871, 2nd Edition, Lecoffre Fils et C, 1872.

Κατηγορία:Οίκος των Βουρβόνων
Κατηγορία:Κόμητες του Βαντόμ
Κατηγορία:Πρόσωπα του Εκατονταετούς Πολέμου
Τσάι

[thumb|200px|[Πράσινο τσάι όπως πίνεται στην Κίνα]]
μικρογραφία|Λευκή κούπα τσαγιού
Το **τσάι** είναι παγκόσμια διαδεδομένο ρόφημα και το πιο δημοφιλές ποτό στον κόσμο μετά το νερό. 
Το τσάι προέρχεται από τα φύλλα του δένδρου τσάι (*[[Καμέλια η σινική]]* - *Camellia sinensis* ή *[[Καμέλια η θεά]] * - *Camellia thea*). Οι διαφορετικές ποικιλίες προκύπτουν από την επεξεργασία που επιδέχονται.

## Ιστορία
[thumb|right|200px|Σερβίρισμα ''μασάλα τσάι'' στην [Καλκούτα, Ινδία.]]
Η ονομασία και η προέλευση του τσαγιού είναι κινέζικη. Το ανακάλυψε ο αυτοκράτορας Σεν Νουνγκ το 2737 π.Χ. κατά τη διάρκεια ενός ταξιδιού στην αυτοκρατορία του. Ο θρύλος λέει πως, την ώρα που έβραζε νερό, ένα ρεύμα παρέσυρε φύλλα από κάποιο γειτονικό θάμνο και αυτά κατέληξαν στο ξεσκέπαστο τσουκάλι. Πριν προλάβει κανείς να αντιδράσει, τα φύλλα άρχισαν να βράζουν και να χρωματίζουν το νερό. Ο Σεν Νουνγκ μύρισε το γλυκό άρωμα και δοκίμασε το πρώτο τσάι.

Οι Πορτογάλοι έφεραν το 1610 το τσάι στην Ευρώπη για λογαριασμό των Ολλανδών. Λίγο αργότερα, οι Ολλανδοί ξεκίνησαν μαζική εισαγωγή τσαγιού. Ως νέα μόδα με φανατικούς οπαδούς, το τσάι τα πρώτα χρόνια ήταν πανάκριβο. Μετά το 1675 η τιμή του έπεσε σε λογικά πλαίσια, και το τσάι από την Ολλανδία πέρασε στη Γαλλία και από εκεί στην υπόλοιπη Ευρώπη.

## Τύποι
[thumb|right|200px|Τσάι στον [Πάρνωνας|Πάρνωνα.]]
Το πράσινο τσάι είναι το πιο διαδεδομένο στην ανατολική Ασία. Το μαύρο τσάι είναι ο πιο διαδεδομένος τύπος τσαγιού που καταναλώνεται στις δυτικές χώρες. 

Στην Ελλάδα είναι ενδημικό το τσάι του βουνού (γένος *Sideritis*). Στην Κρήτη, το βότανο Δίκταμο *(Origanum dictamnus)* χρησιμοποιείται αντί για τσάι.

Στη νοτιοανατολική Ασία είναι διάσημο το μαύρο τσάι με γάλα και μπαχαρικά το οποίο ονομάζεται Μασάλα Τσάι. Συγκεκριμένα το μαύρο τσάι ρίχνεται σε βραστό γάλα και στη συνέχεια προστίθεται ζάχαρη και σε σκόνη αλεσμένα τα παρακάτω υλικά: πιπερόριζα (τζίντζερ), μαύρο πιπέρι, γαρίφαλο και κάρδαμο.  

## Είδη Τσαγιού

* **Μαύρο** ή με **Άρωμα**
* **Oolong**
* **Πράσινο** ή με **Άρωμα**
***Λευκό**
***Υγείας**
***Βοτάνων** ή με **Άνθη Χρυσάνθεμου** (**Άγιος Δημήτρης**) 
***Rooibos**

## Σύσταση
Το τσάι περιέχει σε ποσοστό περίπου 3% το αλκαλοειδές καφεΐνη, όπως και ο καφές. Μερικές φορές χρησιμοποιείται ο παρωχημένος όρος «τεΐνη» όταν γίνεται αναφορά στην καφεΐνη του τσαγιού, αλλά στην πραγματικότητα πρόκειται για την ίδια και την αυτή ένωση. Λόγω της ύπαρξης καφεΐνης, η κατανάλωση τσαγιού έχει παρόμοια επίδραση στον οργανισμό όπως και ο καφές, δηλαδή διεγείρει το νευρικό σύστημα και αυξάνει την αντοχή στην κούραση, σε μικρότερο όμως βαθμό.

Άλλα κύρια συστατικά του τσαγιού είναι οι πουρίνες θεοφυλλίνη και θεοβρωμίνη, που είναι όπως και η καφεΐνη παράγωγα της ξανθίνης. Το τσάι περιέχει επίσης πολυφαινόλες, ταννίνες και κατεχίνες, στις οποίες αποδίδεται αντιοξειδωτική δράση.

## Δείτε επίσης
* Μασάλα Τσάι
* Πράσινο τσάι
* Τσάι του βουνού
* Καφές
* Ματέ
* Έγχυση (τσάι)

## Παραπομπές



## Εξωτερικοί σύνδεσμοι

* The United Kingdom Tea Council


Κατηγορία:Αφέψημα
Κατηγορία:Φυτικά και μυκητιακά διεγερτικά
Fanta

Η **Fanta** είναι αναψυκτικό της The Coca-Cola Company. Διατίθεται κυρίως σε χυμό πορτοκαλιού, αλλά και σε άλλες γεύσεις, ανάλογα με την πολιτική της κάθε θυγατρικής εταιρείας σε κάθε χώρα διάθεσης ή παρασκευής.

## Ιστορία
Πρωτοπαρουσιάστηκε το 1940 από τη θυγατρική της Coca-Cola Company στη Ναζιστική Γερμανία. Λόγω του δεύτερου παγκοσμίου πολέμου κάποιες ύλες δεν μπορούσαν να εισαχθούν από τις ΗΠΑ στο Τρίτο Ράιχ για την κατασκευή του αναψυκτικού και εφευρέθηκε η Fanta με ό,τι ήταν διαθέσιμο.

## Μποϊκοτάζ
Στο πλαίσιο των απεργιακών κινητοποιήσεων για το κλείσιμο του εργοστασίου παραγωγής στη Θεσσαλονίκη έχει κηρυχτεί από το 2013 μποϊκοτάζ των προϊόντων της Coca-Cola, μεταξύ αυτών και της Fanta.

## Τύποι
Έχει διαφορετικές μορφές συσκευασίας και πολλές γεύσεις και τοπικές παραλλαγές. Μεταξύ αυτών, οι πιο παραδοσιακές είναι το πορτοκάλι και το λεμόνι, αν και υπάρχουν περισσότερες από 90 διαφορετικές ποικιλίες Fanta σε όλο τον κόσμο. Η δημοφιλέστερη Fanta, η γεύση πορτοκαλιού, επινοήθηκε για πρώτη φορά στην Ιταλία το 1955 και εμφιαλώνεται σήμερα σε 180 χώρες. Στην Ελλάδα το αναψυκτικό παρασκευάζεται, επίσης, και από χυμό λεμονιού (λεμονάδα) και μανταρινιού, ή και άλλες όπως: Φράουλα & Ακτινίδιο, Εξωτικά Φρούτα, Μπλε Ράσμπερι κ.ά.

## Παραπομπές

## Εξωτερικοί σύνδεσμοι

* Η επίσημη ιστοσελίδα της Fanta
* 
* 

Κατηγορία:Αναψυκτικά
Τσάι του βουνού

Το φυτό **σιδερίτης**, αλλιώς γνωστό ως **τσάι του βουνού** (γένος *Sideritis* L.) xρησιμοποιείται ευρέως στις χώρες των Νοτίων Βαλκανίων,  μεταξύ των οποίων και στην Ελλάδα, ως αφέψημα (τσάι) εξαιτίας της ευεργετικής δράσης του.

Το γένος περιλαμβάνει 150 περίπου είδη που φύονται στις παραμεσόγειες  χώρες, τις Κανάριες νήσους αλλά ακόμα και στην κεντρική Ευρώπη και την κεντρική Ασία. Πρόκειται για μονοετείς ή πολυετείς πόες, αποξυλωμένες ενίοτε στη βάση και χνουδωτές. Έχουν άνθη κίτρινα ή λευκά, μικρά, κατά σπονδύλους απομακρυσμένους ή πλησίον αλλήλους χωρίς βράκτια. Ανήκουν στα Χειλανθή. Στις χώρες της Μεσογείου, το ρόφημα από τα φυτά αυτά είναι πολύ δημοφιλές και διαδεδομένο.

## Εξάπλωση
### Στην Ισπανία
Χρησιμοποιούνται επίσης διάφορα αυτοφυή είδη στη λαϊκή θεραπευτική, κυρίως για μακροχρόνια θεραπεία φλεγμονωδών καταστάσεων.

### Στην Ελλάδα
Αυτοφύονται περίπου 17 είδη, τα γνωστότερα είναι :

* τσάι βλάχικο (και στο Άγιο Όρος μπεττόνικα) (*Sideritis perfoliata subsp. athoa* - *Σιδηρίτιδα η διάτρητος υποείδ. η αθωνική*)
* τσάι του Μαλεβού ή τσάι του Ταϋγέτου *(Sideritis clandestina - Σιδηρίτιδα η λαθραία)*
* μαλοτήρας ή καλοκοιμηθιά ειναι το τσάι της Κρήτης *(Sideritis syriaca - Σιδηρίτιδα η συριακή)*
* τσάι της Εύβοιας ή τσάι απ’ το Δέλφι *(Sideritis euboea - Σιδηρίτιδα η ευβοϊκή)*
* τσάι του Ολύμπου *(Sideritis scardica - Σιδηρίτιδα η σκαρδική)*
* τσάι του Παρνασσού ή τσάι του Βελουχιού *(Sideritis raeseri - Σιδηρίτιδα του Ράσερ)*
* Τσάι της Πάρνηθας ή Σιδηρίτις της Αττικής (*Sideritis raeseri subsp. attica*)
* *Sideritis romana subsp. purpurea - Σιδηρίτιδα η ρωμαία υποείδ. η πορφυρά*
* *Sideritis lanata* - *Σιδηρίτιδα η εριώδης*

## Φαρμακολογικές ιδιότητες

Έρευνες δείχνουν ότι το είδος *Sideritis scardica* έχει πιθανές φαρμακολογικές ιδιότητες, όπως αντιφλεγμονώδεις, αναλγητικές, αντιοξειδωτικές σε βαθμό αντίστοιχο του πράσινου τσαγιού (*Camellia sinensis*), προστατευτικές στο γαστρεντερικό σύστημα και στα μιτοχόνδρια, ανοσοτροποποιητικές, αντιβακτηριδιακές, και ότι περιέχει ουσίες που αναστέλλουν την επαναπρόσληψη της σεροτονίνης, της ντοπαμίνης και της νορανδρεναλίνης σε εγκέφαλο ποντικού και σεροτονίνης στον άνθρωπο (αντικαταθλιπτική δράση παρόμοια με αυτή των ΕΑΕΣ - SSRIs).

## Καλλιέργεια
Η *S. raeseri* είναι η πιο κοινή ποικιλία σιδερίτη που καλλιεργείται στην Ελλάδα, στην Αλβανία και στη Βόρεια Μακεδονία, όπου υπάρχουν επίσης εξελιγμένα υβρίδια. Το φύτεμα συνιστάται να γίνεται σε δύο περιόδους, από τον Οκτώβριο ως τον Νοέμβριο και από τον Φεβρουάριο ως τον Μάρτιο (στο βόρειο ημισφαίριο), και η συγκομιδή τον Ιούλιο, όταν έχει ανθίσει πλήρως. Το φυτό τυπικά ξηραίνεται πριν τη χρήση του.

## Παραπομπές


Κατηγορία:Τσάι
Κατηγορία:Χειλανθή
Κατηγορία:Αφέψημα
Ιωάννης Η΄ της Βουρβόνης-Βαντόμ

Ο **Ιωάννης Η΄ της Βουρβόνης-Βαντόμ** (*Jean VIII de Bourbon-Vendôme*, 1428 - 6 Ιανουαρίου 1477) από τον Οίκο των Βουρβόνων, κόμης του Βαντόμ (1446 - 1477), ήταν Γάλλος ευγενής.

## Βιογραφία
Ήταν γιος και διάδοχος του Λουδοβίκου Α΄ κόμη του Βαντόμ και της Ιωάννας του Λαβάλ, κόρης τού Γκυ ΙΓ΄ κόμη τού Λαβάλ. Υπήρξε αυλικός του βασιλιά Καρόλου Ζ΄ και πολέμησε στο πλευρό του τους Άγγλους στη Νορμανδία και την Γκυέννη. Επί Λουδοβίκου ΙΑ΄ εξέπεσε της βασιλικής εύνοιας και αποσύρθηκε στο κάστρο του Λαβαρντίν, όπου ολοκλήρωσε την οικοδόμηση του.

## Οικογένεια

Νυμφεύτηκε το 1454 την Ισαβέλλα του Μπωβώ, κόρη του Λουδοβίκου του Μπωβώ, μαρεσάλη της Προβηγκίας και παιδιά τους ήταν:
* Ιωάννα, παντρεύτηκε τον Λουδοβίκο κόμη του Γκρανπρέ.
* Αικατερίνη.
* Ιωάννα 1465-1511, παντρεύτηκε πρώτα τον Ιωάννη Β΄ δούκα του Μπουρμπόν και μετά τον Ιωάννη Γ΄ κόμη του Ωβέρν.
** Μαγδαληνή ντε Λα Τουρ ντ'Ωβέρν 1498-1519, παντρεύτηκε τον Λαυρέντιο Β΄ των Μεδίκων κυβερνήτη της Φλωρεντίας.
* Ρενέα, ηγουμένη στο αββαείο του Φοντεβρώ.
* Φραγκίσκος 1470-1495, κόμης του Βαντόμ.
** Κάρολος 1489-1537, κόμης, μετά δούκας του Βαντόμ.
* Λουδοβίκος 1473-1520, πρίγκιπας του Λα Ρος-συρ-Υόν.
* Καρλόττα, παντρεύτηκε τον Ένγκελμπερτ κόμη του Νεβέρ.
* Ισαβέλλα, ηγουμένη στο αββαείο του λα Τρινιτέ ντε Καέν.

Επίσης από μη νόμιμη σχέση είχε δύο φυσικά τέκνα:
* (νόθος) Λουδοβίκος, επίσκοπος του Αβράνς.
* (νόθος) Ιάκωβος, κυβερνήτης του Βαλουά και του Βερμαντουά. Νυμφεύτηκε την Ιωάννα κυρία του Ρυμπεμπρέ.
** Αικατερίνη των Βουρβόνων-Βαντόμ, παντρεύτηκε τον Ιωάννη κύριο του Εστρέ, υποκόμη του Σουασόν.
*** Αντώνιος ντ'Εστρέ, υποκόμης του Σουασόν & Μπερσύ, βαρόνος του Μπουλοναί. Νυμφεύτηκε τη Φρανσουάζ Μπαμπού ντε Λα Μπουρνταιζιέρ.
****Γκαμπριέλ ντ'Εστρέ, ερωμένη του Ερρίκου Δ΄ της Γαλλίας.

## Πρόγονοι


## Παραπομπές


## Πηγές

*Bingham, Denis, The Marriages of the Bourbons, Vol.1, Chapman and Hall Limited:London, 1890.

## Εξωτερικοί σύνδεσμοι

*http://genealogics.org/getperson.php?personID=I00002115&tree=LEO

Κατηγορία:Οίκος των Βουρβόνων
Κατηγορία:Κόμητες του Βαντόμ
Δίκταμο

right|thumb|Δίκταμος σε γλάστρα .
Το **δίκταμο** (η *έρωντας*) (επιστημονική ονομασία: *Origanum dictamnus*, *Ορίγανον το δίκταμνον*) είναι ένα ενδημικό φυτό που συναντάται στην Κρήτη και χρησιμοποιείται ως ρόφημα. Το όνομα προέρχεται από το όρος Δίκτη (Λασιθιώτικα) όπου παλαιότερα αφθονούσε. Ειδικότερα καλλιεργείται εδώ και 70 χρόνια στην Έμπαρο, . Τα φύλλα του είναι χνουδωτά και έχουν χρώμα γκριζοπράσινο. Το δίκταμο λέγεται και δίκταμνο(ς).

Στη Μινωική Κρήτη και την Αρχαία Ελλάδα ήταν ένα από τα σπουδαιότερα φαρμακευτικά φυτά. Ο Ιπποκράτης το χρησιμοποιούσε κατά των παθήσεων του στομάχου και του πεπτικού συστήματος, στους ρευματισμούς, τα αρθριτικά, ως επουλωτικό, εμμηναγωγό, τονωτικό και αντισπασμωδικό.

## Περιγραφή
Ο Δίκταμος (Origanum dictamnus) είναι ενδημικό φρύγανο της Κρήτης και αυτοφύεται πρακτικά σε όλα τα βουνά του νησιού κι όχι μόνο στη Δίκτη όπως το θέλει το όνομά του. Εξαπλώνεται από το επίπεδο της θάλασσας μέχρι τα 1.600 μ. αποκλειστικά σε γκρεμνό και φαράγγια (υποχρεωτικό χασμόφυτο). Είναι ένα μικρό φυτό με μήκος 30 έως 40 εκ., πολύ δυνατής οσμής και γεύσης, τα φύλλα του είναι σχετικά μικρά αλλά παχουλά, και καλύπτονται από χνούδι τα άνθη του έχουν βιολετί χρώμα. 

## Χρήση
Χρησιμοποιείται ως φάρμακο με τη μορφή συνήθως του αφεψήματος, αντικαθιστώντας το τσάι με αναλογία 1 γρ δίκταμο με 100 γρ νερό. Επίσης, το χρησιμοποιούνε και για να τρώνε τα ζώα στην Κρήτη.

## Παραπομπές


## Εξωτερικοί σύνδεσμοι
* 
* 
*Ανθόραμα: Δίκταμος

Κατηγορία:Βότανα
Κατηγορία:Χειλανθή
Κατηγορία:Ελληνική χλωρίδα

Κατηγορία:Αφέψημα
Κατηγορία:Φαρμακευτικά φυτά
Uncanny X-Men 94

Το **''Uncanny X-Men'' #94** είναι βιβλίο κόμικ της Marvel Comics, κατά το οποίο αποχώρησε η αρχική ομάδα που αποτελείτο από τους Cyclops, Angel, Beast, Iceman και Jean Grey, δίνοντας τη θέση της σε μία πολυεθνική σύνθεση νέων χαρακτήρων. Οι "Ολοκαίνουργοι και Διαφορετικοί" ("All-New, All-Different") X-Men ήταν οι: Cyclops (ο μόνος από τους αρχικούς X-Men που συμμετέχει στη νέα ομάδα και ηγείται αυτής), Thunderbird, Colossus, Nightcrawler και Storm, μαζί με τρεις χαρακτήρες που είχαν εμφανισθεί παλαιότερα στις σελίδες των κόμικς: Sunfire, Banshee και Wolverine.

Στο τεύχος, η νέα ομάδα αντιμετωπίζει την απειλή του Κόμη Νεφάρια, ο οποίος επιτίθεται σε στρατιωτική βάση στο βουνό Valhalla.

## Ελληνική έκδοση

Το τεύχος κυκλοφόρησε στα ελληνικά από την Μαμούθ Comix τον Ιούνιο του 1984.

Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Marvel Comics
Αμοραλισμός

Ο **αμοραλισμός** είναι μία από τις πολλές φιλοσοφικές έννοιες, και συναντάνται στην Ηθική φιλοσοφία. 

Αμοραλιστής είναι ο ανήθικος, αυτός δηλαδή που απορρίπτει και δεν αναγνωρίζει τις ηθικές αξίες, ενώ επίσης μετά από μία παράνομη πράξη, δεν αισθάνεται τύψεις. Ο αμοραλισμός διαφέρει από τον αηθικισμό στο γεγονός ότι ο δεύτερος αρνείται  μόνο τις εκάστοτε  ισχύουσες  ηθικές αξίες για χάρη άλλων, που τις θεωρεί υψηλότερες και ηθικότερες.

## Δείτε επίσης
* Αηθικισμός
* Ανηθικότητα

## Παραπομπές

## Εξωτερικοί σύνδεσμοι
* 

Κατηγορία:Φιλοσοφία της ζωής
Κατηγορία:Ηθικές θεωρίες